b'\n_START_ARTICLE_\nLinyang Agatsuma\n_START_SECTION_\nKasaysayan\n_START_PARAGRAPH_\nNagbukas ang Linyang Agatsuma noong 1945 at tumatakbo mula Shibukawa hanggang Naganohara-Kusatsuguchi. Humaba ang linya patungong \xc5\x8cmae noong 1971. Binuksan naman ang pinakabagong estasyon, ang Onogami-Onsen, noong 1992.\n_START_SECTION_\nMga lugar na interes\n_START_PARAGRAPH_\nKilala ang Linyang Agatsuma sa napakaraming onsen habang binabaybay ang ruta. Ang kilalang mainit na batis sa Kusatsu ay may kalapitan sa hilaga ng linya, subalit mas dinadayo ang ilang rural na onsen tulad na lamang ng makikita sa Shima, Sawatari, Kawarayu, at Shiriyaki._NEWLINE_Makikita rin sa Linyang Agatsuma ang Bundok Asama, Bundok Kusatsu-Shirane, at ang Kanyon ng Agatsuma._NEWLINE_Makikita rin sa linyang ito ang pinakamaikling lagusang pang-daangbakal sa Hapon, ang Lagusang Tarusawa.'